

PROJEKTS uz 29.12.2023.

vēlamais datums izskatīšanai: Attīstības komitejā 10.01.2024.

domē: 25.01.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024.gada 25.janvārī **Nr.**«DOKREGNUMURS»

**Par** **Rīgas rajona Ādažu pagasta 15.07.2003. saistošo noteikumu Nr. 20 “Par zemesgabala “Valteri” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Vējupes ielā 43, Vējupes ielā 43A un zemes vienībā ar kadastra apzīmējumu 80440080531, Ādažos**

Ādažu novada pašvaldības dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu”, saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums.

Saskaņā ar Teritorijas attīstības plānošanas likuma 3.pantā nostiprināto pēctecības principu un Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 29.punktu, uzsākot teritorijas plānojuma vai lokālplānojuma izstrādi ir jāveic spēkā esošo detālplānojumu izvērtēšana - izvērtējums ietverams teritorijas plānojuma vai lokālplānojuma paskaidrojuma rakstā.

Detālplānojumu izvērtēšanas procesā konstatēts:

1. detālplānojums Ādažu novada Ādažu pilsētas nekustamajam īpašumam “Valteri” apstiprināts ar Rīgas rajona Ādažu pagasta 15.07.2003. lēmumu Nr.20 “Par saistošo noteikumu Nr. 20 “Par zemesgabala “Valteri” sadalīšanu apbūves gabalos un apbūves noteikumiem” apstiprināšanu” un 26.06.2009. saistošiem noteikumiem Nr.20 “Par zemesgabala “Valteri” sadalīšanu apbūves gabalos un apbūves noteikumiem” apstiprināšanu” (turpmāk – Detālplānojums Nr.1);
2. ar Ādažu novada domes 26.06.2007. lēmumu Nr. 66 “Par detālplānojuma Ādažu novada Ādažu ciema nekustamajam īpašumam Vējupes ielā 43 apstiprināšanu un saistošo noteikumu Nr. 23 “Par detālplānojuma Ādažu novada Ādažu ciema nekustamajam īpašumam Vējupes ielā 43 grafisko daļu un teritorijas izmantošanas un apbūves noteikumiem” izdošanu” ”(lēmums Nr.66 publicēts oficiālajā laikrakstā „Latvijas Vēstnesis” 17.07.2007., Nr.114) ir izstrādāts un apstiprināts jauns detālplānojums, kas ietilpst Detālplānojuma Nr.1 teritorijā (turpmāk – Detālplānojums Nr.2). Detālplānojums Nr.1 nav atcelts daļā, Detālplānojuma Nr.2 teritorijā, kā arī Detālplānojumā Nr.2 ir paredzēti citādi risinājumi kā Detālplānojumā Nr.1;
3. ar Ādažu novada domes 22.04.2014. lēmumu Nr. 98 “Par Ādažu novada Ādažu ciema nekustamā īpašuma Vējupes ielā 43 detālplānojuma grozījumu projekta apstiprināšanu” (lēmums Nr.98 publicēts oficiālajā laikrakstā „Latvijas Vēstnesis” 29.04.2014., Nr.83) ir izstrādāti un apstiprināti Detālplānojuma Nr.2 grozījumi, kas pēc būtības un satura ir jauns detālplānojums (turpmāk – Detālplānojums Nr.3). Detālplānojuma Nr.3 redakcijā nav atsauces uz Detālplānojumiem Nr.1 un Nr.2 un ir paredzēti citādi risinājumi kā Detālplānojumos Nr.1 un Nr.2;
4. apstiprinot Detālplānojumu Nr.2, nav atcelti daļā Rīgas rajona Ādažu pagasta 26.06.2009. saistošie noteikumi Nr.20 “Par zemesgabala “Valteri” sadalīšanu apbūves gabalos un apbūves noteikumiem” apstiprināšanu” un tie ir spēkā;

4) Detālplānojumu Nr.2 un Nr.3 teritorijā šobrīd ietilpst 3 nekustamie īpašumi:

- nekustamais īpašums “Vējupes iela 43”, Ādažos, Ādažu nov. (kadastra Nr. 8044 008 0333), kas sastāv no zemes vienības ar kadastra apzīmējumu 8044 008 0529 un būves ar kadastra apzīmējumu 80440080529001, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000121445, *vārds, uzvārds*;

- nekustamais īpašums Vējupes ielā 43A, Ādažos, Ādažu nov. (kadastra Nr. 8044 008 0533), kas sastāv no zemes vienības ar kadastra apzīmējumu 8044 008 0530 un būvēm ar kadastra apzīmējumiem 80440080530001 un 80440080530002, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000537395, *vārds, uzvārds*;

- nekustamais īpašums “Vējupes iela”, Ādažos, Ādažu nov. (kadastra Nr. 8044 008 0534), kas sastāv no zemes vienības ar kadastra apzīmējumu 8044 008 0531 un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000537397, *vārds, uzvārds*;

7) Detālplānojuma Nr.1 atcelšana daļā nepieciešama, lai novērstu situāciju, ka Detālplānojuma teritorijā vienlaicīgi ir spēkā vairāki detālplānojumi ar atšķirīgiem risinājumiem;

8) Detālplānojuma atcelšana daļā neradīs sabiedrības, nekustamā īpašuma īpašnieka Detālplānojuma teritorijā, un Ādažu novada pašvaldības interešu aizskārumu;

9) saistošo noteikumu “Par Rīgas rajona Ādažu pagasta 15.07.2003. saistošo noteikumu Nr. 20 “Par zemesgabala “Valteri” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Vējupes ielā 43, Vējupes ielā 43A un zemes vienībā ar kadastra apzīmējumu 80440080531, Ādažos” projekts publicēts 19.01.2024. pašvaldības tīmekļvietnē [www.adazunovads.lv](http://www.adazunovads.lv);

1. Pašvaldību likuma 4.panta pirmās daļas 15. punkts un 10.panta pirmās daļas 1.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
4. Teritorijas attīstības plānošanas likuma 29.pants cita starpā noteic, ka detālplānojums ir spēkā līdz to atceļ vai atzīst par spēku zaudējušu;
5. Teritorijas attīstības plānošanas likuma Pārejas noteikumu 10.pants noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**;**

pamatojoties uz Pašvaldību likuma 4.panta pirmās daļas 15.punktu un 10.panta pirmās daļas 1.punktu, 44.panta otro daļu, Teritorijas attīstības plānošanas likuma 12.panta trešo daļu, 29.pantu un tā Pārejas noteikumu 10.pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kā arī ņemot vērā, ka jautājums tika izskatīts un atbalstīts Attīstības komitejā 10.01.2024., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par Rīgas rajona Ādažu pagasta 15.07.2003. saistošo noteikumu Nr. 20 “Par zemesgabala “Valteri” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Vējupes ielā 43, Vējupes ielā 43A un zemes vienībā ar kadastra apzīmējumu 80440080531, Ādažos” (pielikumā).
2. Uzdot Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

I.Reķe:@

Īpašn.: *vārds, uzvārds, adrese*

I.Murziņa 20203786